जयपुर। वीरेन्द्र सहवाग आईपीएल-5 में बेहतरीन फॉर्म में हैं। मंगलवा को राजस्थान के खिलाफ सहवाग ने आईपीएल-5 में अपना लगातार पांचवां अर्धशतक लगाया।
राजस्थान के खिलाफ सहवाग ने 38 गेंदों पर> 73 रन बनाए। इसके साथ ही सहवाग न सिर्फ आईपीएल में बल्कि टी-20 के इतिहास में लगातार पांच अर्धशतक लगाने वाले पहले बल्लेबाज बन गए हैं। वीरेंद्र सहवाग ने आईपीएल-5 में अब तक 10 मैचों में 445 रन बनाए हैं।
सहवाग की बल्लेबाजी की बदौलत उनकी टीम दिल्ली का अब आखिरी चार में पहुंचना लगभग पक्का है। सहवाग अब आईपीएल में सबसे ज्यादा रन बनाना वाले बल्लेबाज को मिलने वाली ऑरेंज कैप की होड में भी दूसरे नंबर पर पहुंच गए हैं। सहवाग से आगे सिर्फ राजस्थान के अजिंक्य रहाणे हैं, जिनके 10 मैचों में 458 रन हैं। उन्होंने दो अर्धशतक और एक शतक लगाया है। सहवाग के फैन्स को उम्मीद है कि सहवाग आईपीएल में शतक जरूर लगाएंगे।
awa_Deva awa_Deva awa_Deva